Agtjarige se liggaam in bosse gevindArgieffoto Die polisie in Port Elizabeth in die Oos-Kaap ondersoek ŉ saak van moord nadat ŉ agtjarige se liggaam Maandagoggend in die bosse naby ŉ dam gevind is. Ao Alwin Labans, woordvoerder van die polisie, het gesê skoolkinders het op die seun se liggaam naby Uitbreiding 6 in Malabar afgekom. Hulle het dit by die polisie aangemeld. Die kind is later deur sy boetie uitgeken as Jamaine Jonathan. Hy het kopbeserings opgedoen. Labans het gesê ŉ 16-jarige het homself intussen aan die polisie oorgegee. “Die agtjarige en die 16-jarige was glo Sondagmiddag saam met ander mense. Die motief vir die moord is nog nie bekend nie.”